ཤེས་ཡོན་སྲིད་བྱུས་ལག་བསྟར་གྱི་ལས་རིམ་ཁྲོད།གལ་འགངས་ཆེས་ཆེ་བའི་ལས་དོན་ཞིག་ནི་གཞི་རིམ་སློབ་གྲྭའི་སློབ་ཁྲིད་ཀྱི་ནང་དོན་གཏན་འབེབས་བྱ་རྒྱུ་དེ་ཡིན་གཤིས།ཕྱི་ལོ་༢༠༠༦ཟླ་༩ཚེས་༤ཉིན་བོད་གཞུང་ཤེས་རིག་ལས་ཁུངས་ནས་སྔོན་འགྲོ་ནས་གཞི་རིམ་འོག་མ་འཛིན་རིམ་ལྔ་པ་བར་གྱི་བསླབ་གཞིའི་རྩ་འཛིན་བཟོ་འགོད་ཚོགས་ཆུང་བསྐོ་འཛུགས་གནང༌།ཕྱི་ལོ་༢༠༠༧ཟླ་༤པར་ཚོགས་ཆུང་དེས་ཕུལ་བའི་འཆར་ཟིན་ལ་བཀའ་ཤག་ནས་བཀའ་འཁྲོལ་ཐོབ་འཕྲལ་ཕྱི་ལོ་༢༠༠༨ཟླ་༧ཚེས་༢༠ཉིན་བོད་གཞུང་ཤེས་རིག་ལས་ཁུངས་ནས་གཏན་ཉིན་སློབ་གྲྭ་བྱིངས་སུ་ལག་བསྟར་དགོས་པའི་ལམ་སྟོན་བཀོད་ཁྱབ་གནང༌།